Džeisons Teitums
Džeisons Kristofers Teitums (angļu: Jayson Christopher Tatum; dzimis 1998. gada 8. martā Sentluisā) ir amerikāņu basketbolists, spēlē vieglā uzbrucēja pozīcijā. ASV basketbola izlases dalībnieks, divkārtējs olimpiskais čempions tās sastāvā. 2024. gadā viņš spēlē Nacionālās basketbola asociācijas (NBA) komandā Bostonas "Celtics", kurā aizvadījis visu profesionālo karjeru. Četrkārtējs NBA Visu Zvaigžņu spēles dalībnieks un 2023. gada Zvaigžņu spēles labākais spēlētājs. "Celtics" sastāvā kļuva par 2024. gada NBA čempionu.